Karma 2 | SkalkSkryf
« Die verdomde ^^^^^
Vir die vroue »
Julie 6, 2008 deur Joh
Die vorige kort beskrywing van karma, soos spesifiek deur Buddhisme voorgestel, is ietwat onvolledig.
Net soos die (KW rooi / amber) sonde "gestraf" word, word die goeie "beloon". Karma werk ôk so: 'n goeie (doelbewuste) daad het 'n goeie gevolg en laat mens in goeie omstandighede beland.
Die kringloop van bestaan word gevoed deur die tussenspel van Goed & Kwaad wat gegrond is op die r/a enge identifikasie met die "eie êk", wat altyd ervaar word as inteenstelling met die "nie-êk- nie". In die r/a ervaring word enige "goeie" omstandighede deur die eie-êk ge-annekseer AS DEEL VAN DIE ÊK, wat dan lei tot gierigheid en 'n uiteindelike stryd met die nie-êk-nie, wat kwade dade motiveer, wat slegte omstandighede veroorsaak. Ons almal weet (soos die bybel ôk sê) dat dit baie makliker is om die kwade te doen as die goeie.
Die hoofrede waarom die goeie so maklik omskakel in die kwade, is omdat ons een van die basiese kenmerke van bestaan nie kan (of wil) erken nie: die feit dat ALLES wat bestaan, onderhewig is aan deurlopende verandering, en uiteindelike vergaan. My nuwe BMW blink nie meer so mooi na 6 maande nie, en aangesien ek so sterk daarmee identifiseer, beteken dit dat EK ôk nie meer so blink nie. Dan begin ek plannetjies maak om 'n nuwe een te kry, wat beteken ek moet 'n verhoging / bevordering kry wat beteken ek moet op iemand anders trap om die volgende sprak te bereik. Maar al die ander r/a mense om my doen die selle, so ek is vas gevang in die rat-race. Goed / kwaad / goed / kwaad / goed / kwaad – so word die rotwiel van bestaan gedryf.
Is enige iemand lus om van die wiel af te klim?
(Ernstige vermaning: 'n positiewe antwoord kan netelige gevolge hê.)
Posted in Uncategorized | Tagged goed en kwaad, karma, rotwiel | 1 Kommentaar
op Julie 9, 2008 at 10:26 nm Louwie
Die badste bad van karma is dus nie die pyn in die ….. toon nie maar die pyn van wroeging oor dit wat die ek nie het om die ek so belangrik, blink, groot en bewonderingswaardig te maak soos ek dink ek moet wees nie?
Al hierdie dwingende begeertes kan die ek in situasies laat beland waar slegte goed met EK gaan gebeur en dit kan my selfs siek maak (siekte van die kop en siekte van die lyf).
Nou wonder ek van die ouman se hart, sy oor, die groot K en die skoot in die ……. been.
Wat de hel is dit wat hy so obsessief begeer wat hom telkens so diep in die moeilikheid bring. Of worstel hy met die sondes van die vaders soos ou Marduk sy kinders daar in die woestein gedreig het!